KOMMISSIONEN FOR DE EUROPÆISKE FÆLLESSKABER 
Bruxelles, den 06.05.1997 
KOM(97) 205 endelig udg. 
97/0131 (ACC) 
Forslag til 
RÅDETS BESLUTNING 
om at bemyndige Kommissionen til på Fællesskabets vegne at indgå en aftale om 
narkotikaprækursorer og kemiske stofter 
mellem Det Europæiske Fællesskab og Amerikas Forenede Stater 
(forelagt af Kommissionen) 

BEGRUNDELSE 
Ved Rådets afgørelse af 25. september 1995 (dok. 9782/95) bemyndigede det 
Kommissionen til på Fællesskabets vegne at forhandle aftaler om kontrol med 
narkotikaprækursorer og kemiske stoffer med OAS-medlemsstaterne. En indledende 
række aftaler blev indgået den 18. december 1995 med de lande, der har tiltrådt 
Cartagena-aftalen1. En anden aftale blev den 13. december 19962 undertegnet med 
Mexico. 
Denne afgørelse blev truffet med henblik på at forebygge misbrug af kemiske stoffer, der 
ofte anvendes til ulovlig fremstilling af narkotika og psykotropiske stoffer, hvilket 
forekommer meget ofte i den internationale handel mellem kemikalieeksporterende lande 
og de lande, der er involveret i ulovlig fremstilling af narkotika på deres eget eller et 
nabolands område. 
Forud for afgørelsen var der knyttet nære kontakter til de relevante myndigheder i de 
stater, der har tiltrådt Cartagena-aftalen, og i forbindelse med disse kontrakter udtrykte 
de pågældende lande gentagne gange ønske om at indgå sådanne aftaler. Gennem mange 
år er der blevet udviklet særlig nære forbindelser til De Forenede Stater som følge af, at 
de transatlantiske partnere tilsammen er ansvarlige for ca. 80% af verdenshandelen med 
kemiske stoffer. Begge parter syntes, at der var et behov for ikke blot at overvåge den 
bilaterale handel mellem USA og EF med de pågældende stoffer, men også at rådføre sig 
med hinanden vedrørende forsendelse af kemiske stoffer til højrisikodestinationer i 
tredjelande. Derfor er der medtaget særlige bestemmelser herom i aftalen. 
I overensstemmelse med ovennævnte afgørelse har Kommissionen forhandlet en aftale 
med Amerikas Forenede Stater, der blev paraferet den 11.04,1997. Der er derfor 
nødvendigt at skride til undertegnelse og indgåelse af aftalen. 
Aftalen åbner mulighed for i medfør af de handelsovervågningsmekansimer, der henvises 
til i aftalens artikel 2, at ændre listerne for stofferne, som er indeholdt i bilagene til 
aftalen. Sådanne ændringer kan omfatte ændringer af antallet af stoffer samt overførsel af 
stoffer fra ét bilag til et andet. 
I de tilfælde, hvor sådanne ændringer kun vedrører stoffer, der allerede er omfattet af 
den relevante fællesskabslovgivning om narkotikaprækursorer og kemiske stoffer, 
bemyndiges Kommissionen til at godkende sådanne ændringer på Fællesskabets vegne. 
Rådet vil nedsætte et særligt udvalg, der skal bistå Kommissionen med denne opgave. 
1 Jf. EFT L 324 af 30.12.1995. 
2 Jf. EFT L 77 af 19.03.1997 
Rådet anmodes derfor om: 
- på Fællesskabets vegne at godkende aftalen mellem Det Europæiske Fællesskab og 
Amerikas Forenede Stater om narkotikaprækursorer og kemiske stoffer; 
- at udpege en person, der bemyndiges til at undertegne aftalen; 
- at bemyndige Kommissionen, i samråd med et særligt udvalg, der nedsættes i Rådet, til 
på Fællesskabets vegne at godkende ændringer i de tilfælde, hvor de i henhold til aftalen 
skal vedtages af den blandede opfølgningsgruppe; denne -bemyndigelse vil dog være 
begrænset til ændring af aftalens bilag, for så vidt angår stoffer, der allerede er omfattet 
af fællesskabslovgivningen vedrørende narkotikaprækursorer og kemiske stoffer. 
^ 
Rådets beslutning 
om at bemyndige Kommissionen til på Fællesskabets vegne at indgå en aftale om 
narkotikaprækursorer og kemiske stoffer 
mellem Det Europæiske Fællesskab og Amerikas Forenede Stater 
RÅDET FOR DET EUROPÆISKE FÆLLESSKAB HAR -
under henvisning til traktaten om oprettelse af Det Europæiske Fællesskab, særlig artikel 
113, sammenholdt med artikel 228, stk. 2, første punktum, og artikel 228, stk. 4, 
under henvisning til henstilling fra Kommissionen, og 
ud fra følgende betragtninger: 
Den 25. september 1995 bemyndigede Rådet Kommissionen til på Fællesskabets vegne at 
forhandle aftaler om kontrol med narkotikaprækursorer og kemiske stoffer med OAS-
medlemsstaterne; 
på den transatlantiske dagsorden blev indgåelsen af en aftale om narkotikaprækursorer, 
der skulle rumme en særlig samrådsmekanisme før forsendelsen, betegnet som et 
prioriteret spørgsmål i forholdet mellem EF og USA; 
på grundlag af denne bemyndigelse og bestemmelserne i den transatlantiske dagsorden 
har Kommissionen afsluttet forhandlinger med Amerikas forenede Stater; den 
11.04.1997. 
det er hensigtsmæssigt, at Rådet bemyndiger Kommissionen til, i samråd med et særligt, 
af Rådet udpeget udvalg, på Fællesskabets vegne at godkende ændringer i de tilfælde, 
hvor aftalen rummer bestemmelser om, at de skal vedtages af den blandede 
opfølgningsgruppe; en sådan bemyndigelse vil være begrænset til ændring af aftalens 
bilag, for så vidt det drejer sig om stoffer, der allerede er omfattet af 
fællesskabslovgivningen om narkotikaprækursorer og kemiske stoffer -
VEDTAGET FØLGENDE BESLUTNING: 
Artikel 1 
1. Aftalen mellem Det Europæiske Fællesskab og Amerikas Forenede Stater om kontrol 
med narkotikaprækursorer og kemiske stoffer godkendes på Fællesskabets vegne. 
2. Aftalens ordlyd er bilagt denne beslutning. 
Artikel 2 
Rådets formand bemyndiges hermed til at udpege den person, der bemyndiges til at 
undertegne den med Amerikas Forenede Stater forhandlede aftale om kontrol med 
narkotikaprækursorer og kemiske stoffer. 
Artikel 3 
1. I den blandede opfølgningsgruppe, der er omhandlet i aftalens artikel 11, 
repræsenteres Fællesskabet af Kommissionen, bistået af repræsentanter for 
medlemsstaterne. 
2. Kommissionen bemyndiges til på Fællesskabets vegne at godkende ændringer af 
bilagene til aftalen, der vedtages af den blandede opfølgningsgruppe ud fra den i artikel 
12 i aftalen fastlagte procedure. 
Kommissionen bistås i udførelsen af dette arbejde af et særligt udvalg, der er udpeget i 
Rådet. 
3. Den i stk. 2 omhandlede bemyndigelse er begrænset til de stoffer, der allerede er 
omfattet af den relevante fællesskabslovgivning om narkotikaprækursorer og kemiske 
stoffer. 
Udfærdiget i Bruxelles, den På Rådets vegne 
AFTALE 
mellem Det Europæiske Fællesskab og Amerikas Forenede Stater om prækursorer og 
kemiske stoffer, der ofte anvendes til ulovlig fremstilling af narkotika eller psykotrope 
stoffer 
DET EUROPÆISKE FÆLLESSKAB, 
i det følgende benævnt "Fællesskabet" på den ene side og 
AMERIKAS FORENEDE STATER, 
i det følgende benævnt "De Forenede Stater", på den anden side, 
SOM ER FAST BESLUTTET på at forebygge og bekæmpe ulovlig fremstilling af narkotika 
og psykotrope stoffer ved at kontrollere udbuddet af de prækursorer og kemiske stoffer, der 
ofte anvendes hertil, 
SOM NOTERER SIG artikel 12 i De Forenede Nationers konvention af 1988 mod ulovlig 
handel med narkotika og psykotrope stoffer; 
SOM TILSLUTTER SIG slutrapporten fra Chemical Action Task Force (CATF), der blev 
godkendt på G7-gruppens økonomiske topmøde i London den 15. juli 1991, og hvori det 
anbefales at øge det internationale samarbejde ved at indgå bilaterale aftaler, især mellem 
regioner og lande, der er berørt af eksport, import og transit af disse kemiske stoffer; 
SOM ER OVERBEVIST OM, at den internationale handel udgør en særlig risikofaktor, og at 
kun samarbejdsaftaler mellem de berørte regioner kan forebygge denne fare, navnlig ved en 
sammenkobling af eksport- og importkontrollen; 
SOM BEKRÆFTER, at de er rede til sammen at indføre bistands- og sarriarbejdsordninger 
mellem De Forenede Stater og Fællesskabet for at bekæmpe anvendelsen af kontrollerede 
stoffer til ulovlige formål; dette skal ske i overensstemmelse med de retningslinjer og 
foranstaltninger, der besluttes på internationalt plan; 
SOM UNDERSTREGER deres fælles vilje til at forbedre den nuværende udveksling af 
oplysninger mellem de relevante instanser uden at forstyrre de bestående samarbejdsrelationer 
mellem dem; 
SOM ERKENDER, at disse kemiske stoffer også hovedsagelig og i vid udstrækning 
anvendes til lovlige formål, og at den internationale handel ikke må hindres af for mange 
kontrolprocedurer; 
SOM HAR VEDTAGET at indgå en aftale om kontrol med prækursorer og kemiske stoffer, 
der ofte anvendes ved ulovlig fremstilling af narkotika eller psykotrope stoffer, og 
ER BLEVET ENIGE OM FØLGENDE: 
£ 
Artikel 1 
Anvendelsesområde 
1. Denne aftale fastlægger foranstaltninger til styrkelse af det administrative samarbejde og 
forbedring af samarbejdsrelationerne mellem de kontraherende parter for at forhindre 
uretmæssig anvendelse af kemiske stoffer, der ofte anvendes til ulovlig fremstilling af 
narkotika eller psykotrope stoffer, uden at handelens og industriens legitime interesser i 
øvrigt berøres. 
Intet i denne aftale: 
må fortolkes på en måde, der er uforenelig med FN's internationale traktater om 
kontrol med narkotika 
skal forstyrre de bestående samarbejdsrelationer mellem De Forenede Stater og 
Det Europæiske Fællesskabs medlemsstater vedrørende håndhævelse af love om 
narkotikarelaterede anliggender. 
2. Med henblik herpå yder de kontraherende parter hinanden bistand i overensstemmelse 
med denne aftale ved bl.a.: 
at overvåge deres samhandel med kontrollerede stoffer for at forhindre, at de 
anvendes til ulovlige formål 
at give hinanden mulighed for gensidigt samråd om lovligheden af planlagte 
transaktioner med kontrollerede stoffer bestemt for tredjelande 
at sikre gensidig administrativ bistand, således at den relevante lovgivning 
vedrørende kontrol med handelen med disse stoffer anvendes korrekt. 
3. Med forbehold af eventuelle ændringer, der skal vedtages inden for rammerne af Den 
Blandede Opfølgningsgruppes beføjelser, finder denne aftale anvendelse på de kemiske 
stoffer, der er opført i bilaget til De Forenede Nationers konvention af 1988 mod 
ulovlig handel med narkotika og psykotrope stoffer, med senere ændringer, i det 
følgende benævnt "kontrollerede kemiske stoffer". 
AFSNIT I 
HANDEL MED KONTROLLEREDE KEMISKE STOFFER MELLEM DE 
KONTRAHERENDE PARTER 
Artikel 2 
Overvågning af handelen 
1. De kontraherende parter konsulterer og underretter på eget initiativ hinanden om enhver 
mistanke om, at kontrollerede kemiske stoffer omdirigeres fra lovlig handel mellem 
parterne til ulovlig fremstilling af narkotika og psykotrope stoffer, især når der i 
forbindelse med en forsendelse er tale om usædvanlige mængder eller omstændigheder. 
For så vidt angår de kontrollerede kemiske stoffer, der er opført i bilag A til denne 
aftale, sender den eksporterende kontraherende parts kompetente myndighed på det 
tidspunkt, hvor eksporttilladelsen udstedes eller meddelelsen om eksporten modtages, så 
hurtigt som muligt en kopi af denne dokumentation til den importerende kontraherende 
parts myndighed. En særlig meddelelse gives i de tilfælde, hvor den erhvervsdrivende i 
eksportlandet har en åben individuel tilladelse, der dækker flere eksportoperationer. 
For så vidt angår de kontrollerede kemiske stoffer, der er opført i bilag B til denne 
aftale, udstedes der kun eksporttilladelse, når den importerende kontraherende part har 
givet sit samtykke. 
De kontraherende parter forpligter sig til rettidigt at underrette hinanden om 
opfølgningen af de oplysninger, der er givet, eller de foranstaltninger, der er anmodet 
om på grundlag af denne artikel. 
I tilfælde af anvendelse af ovennævnte overvågnmgsforanstaltninger tages der behørigt 
hensyn til handelens legitime interesser. Navnlig skal den importerende kontraherende 
parts svar i de i stk. 3 omhandlede tilfælde foreligge inden 15 arbejdsdage efter datoen 
for modtagelsen af den eksporterende kontraherende parts meddelelse. Foreligger der 
ikke noget svar inden for denne frist, anses importtilladelse for givet. Nægtes 
importtilladelse, skal dette meddeles den eksporterende kontraherende part skriftligt, 
eventuelt ved hjælp af elektroniske medier, inden for denne frist tillige med grundene 
herfor. 
Artikel 3 
Suspension af forsendelse 
Uden at dette berører en eventuel iværksættelse af tekniske 
håndhævelsesforanstaltninger, suspenderes forsendelserne, når der efter en af de 
kontraherende parters opfattelse er rimelig grund til at tro, at kontrollerede kemiske 
stoffer kan blive anvendt til ulovlig fremstilling af narkotika eller psykotrope stoffer. 
De kontraherende parter samarbejder om at give hinanden oplysning om formodede 
uretmæssige transaktioner. 
AFSNIT II 
HANDEL MED KONTROLLEREDE KEMISKE STOFFER MED ANDRE LANDE 
Artikel 4 
Samråd inden forsendelse 
1. Medmindre andet gælder ifølge artikel 6, 7 og 8, bør en kompetent myndighed, der ved 
behandlingen af en ansøgning om eksporttilladelse til et tredjeland får mistanke om, at 
de kontrollerede kemiske stoffer vil blive anvendt til ulovlig fremstilling af narkotika, 
normalt behørigt underrette den anden kontraherende part i denne aftale og anmode 
denne parts kompetente myndighed om at meddele de for sagen relevante oplysninger, 
den måtte være i besiddelse af, og som kan be- eller afkræfte den uretmæssige 
anvendelse. 
2. Med henblik på at efterkomme den i stk. 1 omhandlede anmodning og forudsat, at de 
nødvendige oplysninger er stillet til rådighed, søger den anmodede kontraherende part i 
sine databaser eller i andre til rådighed stående kilder efter oplysninger om sagen og 
meddeler den anmodende kontraherende part resultaterne af efterforskningen. Om 
muligt bør svaret afgives inden for fem arbejdsdage efter modtagelsen af anmodningen. 
3. Den myndighed, der har udbedt sig oplysninger, træffer - på eget ansvar og ud fra en 
grundig vurdering af alle sagens elementer - beslutning om at tillade, afslå eller skride 
ind på anden måde over for den pågældende eksport. Den giver derpå den myndighed, 
den har anmodet om oplysninger, meddelelse om den trufne beslutning. 
4. De kontraherende parter giver straks hinanden meddelelse om enhver beslutning om at 
standse forsendelsen af kontrollerede kemiske stoffer til tredjelande, som de mener vil 
være af interesse for den anden kontraherende part, og giver de nødvendige oplysninger 
om forsendelsen. 
Artikel 5 
Andre oplysninger 
Medmindre andet gælder ifølge artikel 6, 7 og 8, udveksler de kontraherende parter med 
regelmæssige mellemrum andre data og oplysninger om tendenser og forhold, som det måtte 
være ønskeligt at få belyst med henblik på at opfylde formålet med denne aftale. 
AFSNIT IH 
ALMINDELIGE BESTEMMELSER 
Artikel 6 
Gensidig administrativ bistand 
1. De kontraherende parter giver på eget initiativ eller efter anmodning hinanden 
oplysninger for at forhindre uretmæssig anvendelse af kontrollerede kemiske stoffer til 
ulovlig fremstilling af narkotika eller psykotrope stoffer og foretager efterforskning i 
tilfælde af mistanke om uretmæssig anvendelse. De træffer om nødvendigt 
beskyttelsesforanstaltninger, som er egnede til at forhindre uretmæssig anvendelse. 
2. Enhver anmodning om oplysninger eller beskyttelsesforanstaltninger besvares så hurtigt 
som muligt. 
3. Anmodninger om administrativ bistand efterkommes i overensstemmelse med gældende 
love, regler og andre retsinstrumenter hos den kontraherende part, som anmodningen 
rettes til. 
4. Tjenestemænd fra en kontraherende part kan efter aftale med den anden kontraherende 
part være til stede ved undersøgelser, der foretages på sidstnævntes område. 
5. De kontraherende parter bistår hinanden for at lette fremskaffelsen af beviser. 
* 
6. Den administrative bistand, der ydes på grundlag af denne artikel, berører ikke 
bestemmelserne om gensidig retshjælp i strafferetlige anliggender og omfatter ikke de 
oplysninger, der er indhentet ved anvendelse af beføjelser, som udøves på begæring af 
retsmyndighederne, medmindre disse myndigheder giver deres samtykke hertil. 
7. Der kan anmodes om oplysninger om kemiske stoffer, der ofte anvendes til ulovlig 
fremstilling af narkotika eller psykotrope stoffer, men som ikke er medtaget under 
denne aftales anvendelsesområde. 
Artikel 7 
Udveksling af oplysninger og fortrolighed 
1. Oplysninger om fysiske personer kan kun udveksles, hvis den kontraherende part, der 
skal modtage dem, forpligter sig til at tildele disse oplysninger i det store og hele mindst 
samme beskyttelsesgrad, som de er blevet tildelt af den instans hos den kontraherende 
part, der afgiver dem. 
Med henblik herpå giver de kontraherende parter hinanden oplysning om de normer, der 
finder anvendelse hos dem, herunder om nødvendigt de lovfæstede normer i 
Fællesskabets medlemsstater. 
2. De oplysninger, der afgives i en eller anden form i medfør af denne aftale, skal være af 
fortrolig karakter, alt afhængig af de regler, der gælder hos hver af de kontraherende 
parter, og de må kun anvendes med henblik på gennemførelsen af denne aftale. Disse 
oplysninger skal af den modtagende kontraherende part gives samme beskyttelse med 
hensyn til fortrolighed og hemmelighed, som den pågældende kontraherende part selv 
giver tilsvarende oplysmnger i medfør af sine love desangående. 
3. Bistanden kan udsættes eller ydes på bestemte betingelser med den begrundelse, at den 
ellers vil forstyrre en igangværende undersøgelse eller retsforfølgning eller bringe 
følsomme kilders sikkerhed eller visse metoder til informationsindsamling i fare. I så 
tilfælde rådfører den myndighed, der vil kunne yde bistand, sig med den anden 
kontraherende parts kompetente myndighed for at afgøre, hvorvidt bistanden kan ydes 
på de betingelser, den bistandsydende myndighed måtte kræve. 
4. Indhentede oplysninger må udelukkende anvendes til de i denne aftale fastsatte formål. 
Når en kontraherende part ønsker at anvende sådanne oplysninger til andre formål, skal 
den anmode den administrative myndighed, som har meddelt dem, om forudgående 
skriftligt samtykke hertil. Anvendelsen er desuden underlagt de af denne myndighed 
fastsatte begrænsninger. 
5. Stk. 4 er ikke til hinder for anvendelsen af oplysninger i retssager eller administrative 
procedurer, som senere indledes på grund af manglende overholdelse af lovgivningen 
om kontrollerede kemiske stoffer. Den kompetente myndighed, som har meddelt disse 
oplysninger, underrettes om en sådan anvendelse. 
Artikel 8 
Undtagelser fra pligten til at yde bistand 
1. De kontraherende parter udfolder enhver rimelig bestræbelse for rutinemæssigt at yde 
den ønskede information og bistand. 
2. I de tilfælde, hvor den kontraherende part, der anmodes om at yde bistand, mener, at 
imødekommelsen af denne anmodning ville: 
krænke De Forenede Staters eller en af Fællesskabets medlemsstaters suverænitet, 
eller 
være en alvorlig trussel mod offentlig orden, sikkerhed eller andre væsentlige 
x interesser, især de i artikel 7, stk. 1, omhandlede tilfælde vedrørende fysiske 
personer, og de i artikel 7, stk. 3 omhandlede tilfælde vedrørende igangværende 
undersøgelser, retsforfølgning eller processer og følsomme kilders sikkerhed og 
metoder til informationsindsamling, eller 
strider mod retsordenen hos den kontraherende part, der anmodes om bistand, 
herunder i givet fald retsordenen i den medlemsstat i FællesskabeVder forventes at 
yde bistand, 
kan bistanden afslås eller den kan ydes under forudsætning af, at visse betingelser eller 
krav opfyldes. 
3. Anmoder en kontraherende part om bistand, som den helt eller delvis ikke selv ville 
være i stand til at yde, hvis den blev anmodet derom, skal den gøre opmærksom herpå i 
sin anmodning. Det overlades derefter til den anden kontraherende part at afgøre, 
hvorledes den kan efterkomme anmodningen. 
4. Afslås bistand under henvisning til denne artikel, meddeles beslutningen herom og 
grundene hertil straks den anden kontraherende part. 
Artikel 9 
Teknisk og videnskabeligt samarbejde 
De kontraherende parter samarbejder om at indkredse nye metoder til uretmæssig anvendelse 
og passende modforanstaltninger, herunder også ved hjælp af teknisk samarbejde med henblik 
på at styrke de administrative strukturer og retsforfølgningen på området samt for at fremme 
samarbejdet med handel og industri. Dette tekniske samarbejde kan bl.a. omfatte uddannelse 
og udvekslingsprogrammer for de berørte tjenestemænd. 
Artikel 10 
Germemførelsesforaiistaltninger 
1. Hver kontraherende part udpeger en eller flere kompetente myndigheder til at samordne 
anvendelsen af denne aftale. Disse myndigheder kommunikerer direkte med hinanden 
om spørgsmål i forbindelse med denne aftale. 
2. De kontraherende parter underretter hinanden om de bestemmelser, som de vedtager til 
gennemførelse af denne aftale. 
<o 
Artikel 11 
Den Blandede Opfølgningsgruppe 
1. Der oprettes en blandet opfølgningsgruppe til kontrol med prækursorer og kemiske 
stoffer, i det følgende benævnt "Den Blandede Opfølgningsgruppe", hvor alle 
kontraherende parter i denne aftale er repræsenteret. 
2. Den Blandede Opfølgningsgruppe handler efter fælles aftale. Den mødes normalt en 
gang om året, idet dato, sted og dagsorden fastsættes efter fælles aftale. 
Der kan indkaldes til ekstraordinære møder i Den Blandede Opfølgningsgruppe efter 
aftale mellem alle de kontraherende parter. 
3. Den Blandede Opfølgningsgruppe fastsætter selv sin forretningsorden. 
Artikel 12 
Den Blandede Opfølgningsgruppes rolle 
1. Den Blandede Opfølgningsgruppe overvåger forvaltningen af denne aftale og sikrer, at 
den gennemføres korrekt. Med henblik herpå 
undersøger og udvikler den de retningslinjer, der er nødvendige for at sikre, at 
aftalen fungerer korrekt 
holder de kontraherende parter den løbende underrettet om deres erfaringer med 
aftalens anvendelse 
træffer den afgørelser i de tilfælde, der er omhandlet i stk. 2 
fremsætter den henstillinger i de tilfælde, der er omhandlet i stk. 4 
undersøger og udvikler dèn de samarbejdsforanstaltninger, der er omhandlet i 
artikel 9, og 
undersøger og udvikler den andre mulige former for samarbejde om spørgsmål 
vedrørende prækursorer og kemiske stoffer. 
2. Den Blandede Opfølgningsgruppe vedtager efter fælles aftale beslutninger om ændringer 
af bilag A og B. 
De kontraherende parter iværksætter disse beslutninger i overensstemmelse med deres 
egen lovgivning. 
Hvis en repræsentant for en kontraherende part i Den Blandede Opfølgningsgruppe har 
accepteret en beslutning med forbehold af afslutning af de interne procedurer, der er 
nødvendige i så henseende, træder beslutningen, hvis den ikke indeholder nogen dato, i 
kraft på den første dag i den anden måned efter meddelelsen om, at procedurerne er 
afsluttet. 
3. Den Blandede Opfølgningsgruppe vedtager efter fælles aftale de procedurer, der skal 
følges ved samråd inden forsendelse, og som er fastlagt i artikel 4. 
H 
4. Den Blandede Opfølgningsgruppe retter henstillinger til de kontraherende parter om 
a) ændringer af denne aftale 
b) andre nødvendige foranstaltninger i forbindelse med aftalens anvendelse. 
Artikel 13 
Andre aftaler 
1. Med hensyn til kontrollerede kemiske stoffer og i henhold til artikel 7, stk. 3, er der 
intet i denne aftale eller i andre aftaler, der er indgået mellem Fællesskabet og De 
Forenede Stater, der indskrænker anvendelsen af fællesskabsbestemmelserne om, at de 
kompetente administrative myndigheder i Fællesskabet meddeler hinanden enhver 
oplysning om anliggender, der er dækket af denne aftale, og som kunne være af 
interesse for Fællesskabet. 
2. Intet i denne aftale indskrænker anvendelsen af bestemmelserne i en hvilken som helst 
traktat mellem De Forenede Stater og en af Fællesskabets medlemsstater om ydelse af 
gensidig retlig bistand. 
3. De kontraherende parter udveksler desuden oplysninger om alle foranstaltninger 
vedrørende kontrollerede stoffer, der aftales med andre lande. 
Artikel 14 
Ikrafttræden 
Denne aftale træder i kraft på den første dag i den anden måned efter datoen for 
undertegnelsen. 
Artikel 15 
Gyldighed og opsigelse 
1. Denne aftale indgås for en periode på fem år og medmindre den opsiges på anden måde, 
fornyes den automatisk for de efterfølgende femårsperioder. 
2. Denne aftale kan ændres ved fælles aftale mellem de kontraherende parter. 
3. Hver af de kontraherende parter kan til enhver til opsige denne aftale med 90 dages 
skriftligt varsel. 
Artikel 16 
Gyldige tekster 
Denne aftale er udfærdiget i to eksemplarer på dansk, engelsk, finsk, fransk, græsk, italiensk, 
nederlandsk, portugisisk, spansk, svensk og tysk, idet hver af disse tekster har samme 
gyldighed. 
il 
TIL BEKRÆFTELSE HERAF har undertegnede befuldmægtigede underskrevet denne aftale. 
UDFÆRDIGET I , den 
FOR DET EUROPÆISKE FÆLLESSKAB: 
(skal udpeges) 
Minister for 
Formand for Rådet for Den Europæiske Union 
(skal udpeges) 
Minister for 
FOR DE FORENEDE STATER: 
(skal udpeges) 
(skal udpeges) 
i$ 
BILAG A.: 
Stoffer, der er omfattet af de foranstaltninger, der er omhandlet i artikel 2, stk. 2 
Ephedrin 
Ergometrin 
Lysergsyre 
l-phenyl-2-propanon (phenylacetone) 
Pseudoephedrin 
Acetylanthranilsyre (2-Acetamidobenzoesyre) 
3,4 Methylendioxy-phenyl-2-propanon' 
Isosafrol 
Pipieronal 
Safrol 
Phenyleddikesyre 
Piperidin 
BILAG B: 
Stoffer, der er omfattet af de foranstaltninger der er omhandlet i artikel 2, stk. 3. 
H 
De kontraherende parters fælleserklæring vedrørende artikel 7, stk. 1 
De kontraherende parter er enige om at indkalde til et møde i Den Blandede 
Opfølgningsgruppe så hurtigt som muligt efter aftalens ikrafttræden med henblik på at nå frem 
til en fælles fortolkning af de nødvendige kriterier, der skal opfyldes vedrørende de 
beskyttelsesgrader, der skal anvendes i medfør af artikel 7, stk. 1. 
De understreger, at en sådan fælles fortolkning er absolut nødvendig med henblik på at 
respektere den retsorden, der henvises til i artikel 8, stk. 2. 
Endvidere understreger de kontraherende parter, at de begge satser på tillid og samarbejde, og 
at de ønsker at sikre en fælles og gensidigt komplementær anvendelse af bestemmelserne i 
denne aftale. 
Tillægsskrivelse vedrørende artikel 13 
Fællesskabets skrivelse 
Med hensyn til aftalen mellem Det Europæiske Fællesskab og De Forenede Stater om kontrol 
med kemiske stoffer er de kontraherende parter enige om, at de ikke efter bedste 
overbevisning kan anføre nogen administrativ aftale, aftalememorandum eller lignende 
retsinstrument mellem De Forenede Stater og de enkelte medlemsstater i Fællesskabet, der 
specielt omhandler spørgsmålet om kontrollerede kemiske stoffer. Derfor er nærværende aftale 
den eneste aftale, der specielt omhandler spørgsmålet om kontrollerede kemiske stoffer på 
området for administrativt samarbejde. 
Det Europæiske Fællesskab erklærer, at hvis, i henhold til bestemmelserne i traktaten om Den 
Europæiske Union, særlig artikel 228, stk. 7, nogle bestemmelser i en bilateral administrativ 
aftale, et aftalememorandum eller et lignende instrument, der tidligere måtte være indgået 
mellem en hvilken som helst af Fællesskabets medlemsstater og De Forenede Stater, er 
uforenelige med bestemmelserne i nærværende aftale, er det sidstnævnte aftale, der gælder, for 
så vidt som uforeneligheden vedrører Fællesskabets enekompetence, som udøvet gennem 
fællesskabslovgivningen vedrørende kontrollerede kemiske stoffer. 
Dog berøres bestemmelserne i eventuelle andre aftaler mellem Fællesskabets medlemsstater og 
De Forenede Stater ikke heraf, for så vidt som de omhandler spørgsmål, der falder inden for 
anvendelsesområdet for afsnit VI i traktaten om Den Europæiske Union. Såfremt der er 
usikkerhed omkring anvendelsen af denne aftale eller bestemmelser i eventuelle supplerende 
aftaler, vil de kontraherende parter straks rådføre sig med hinanden og træffe de nødvendige 
skridt til at løse problemet. 
/S" 
De Forenede Staters svarskrivelse 
Jeg har den ære at anerkende modtagelsen af Deres skrivelse af dags dato vedrørende 
anvendeligheden af aftalen mellem USA og EU om prækursorer og kemiske stoffer, der ofte 
anvendes til ulovlig fremstilling af narkotika eller psykotrope stoffer, med følgende ordlyd: 
"Med hensyn til aftalen mellem Det Europæiske Fællesskab og De Forenede Stater om 
kontrol med kemiske stoffer er de kontraherende parter enige om, at de ikke efter bedste 
overbevisning kan anføre nogen administrativ aftale, aftalememorandum eller lignende 
instrumenter mellem De Forenede Stater og de enkelte medlemsstater i Fællesskabet, der 
specielt omhandler spørgsmålet om kontrollerede stoffer. Derfor er nærværende aftale den 
eneste aftale, der specielt omhandler spørgsmålet om kontrollerede kemiske stoffer på 
området for administrativt samarbejde. 
Det Europæiske Fællesskab erklærer, at hvis, i henhold til bestemmelserne i traktaten om Den 
Europæiske Union, særlig artikel 228, stk. 7, nogle bestemmelser i en bilateral administrativ 
aftale, et aftalememorandum eller et lignende instrument, der tidligere måtte være indgået 
mellem en hvilken som helst af Fællesskabets medlemsstater og De Forenede Stater, er 
uforenelige med bestemmelserne i nærværende aftale, er det sidstnævnte aftale, der gælder, 
for så vidt som uforeneligheden vedrører Fællesskabets enekompetence, som udøvet gennem 
fællesskabslovgivningen vedrørende kontrollerede kemiske stoffer. 
Dog berøres bestemmelserne i eventuelle andre aftaler mellem Fællesskabets medlemsstater 
og De Forenede Stater ikke heraf, for så vidt som de omhandler spørgsmål, der falder inden 
for anvendelsesområdet for afsnit VI i traktaten om Den Europæiske Union. Såfremt der er 
usikkerhed omkring anvendelsen af denne aftale eller bestemmelser i eventuelle supplerende 
aftaler, vil de kontraherende parter straks rådføre sig med hinanden og træffe de nødvendige 
skridt til at løse problemet." 
De Forenede Stater deler de generelle synspunkter, der er anført i skrivelsen, og tager EF's 
deri indeholdte erklæring til efterretning. De Forenede Stater bekræfter, at i tilfælde af, at der 
opstår et problem om den mulige forenelighed af bestemmelserne i denne aftale og i andre 
bilaterale administrative aftaler, aftalememoranda eller andre lignende instrumenter, er De 
Forenede Stater parat til straks at rådføre sig med Fællesskabet med henblik på at opnå en 
tilfredsstillende løsning af spørgsmålet. 
« 
FINANSIERINGSOVERSIGT 
vedrørende undertegnelse og indgåelse af aftaler mellem Det Europæiske Fællesskab og 
medlemsstaterne i Organisationen af Amerikanske Stater (OAS), herunder Amerikas 
Forenede Stater, om kontrol med narkotikaprækursorer og kemiske stoffer 
Det bedes bemærket, at denne foranstaltning fuldstændigt dækkes af finansieringsoversigten 
vedrørende foranstaltningen "forhandling af aftaler om kontrol med prækursorer med 
medlemsstaterne i Organisationen af Amerikanske Stater (OAS)", som godkendt af Rådet i 
dets afgørelse af 25. september 1995. Der er intet behov for yderligere midler til nærværende 
foranstaltning. 
I den sammenhæng bør det noteres, at der i forbindelse med De Forenede Stater ikke kræves 
nogen ressourcer med henblik på faglig bistand (ordningerne for Nord-Syd-Samarbejdet 
under B7-6210 finder ikke anvendelse i dette tilfælde). 
1. Foranstaltningens betegnelse 
Undertegnelse og indgåelse af aftaler mellem Det Europæiske Fællesskab og 
medlemsstaterne i Organisationen af Amerikanske Stater (OAS), herunder Amerikas 
Forenede Stater, om kontrol med narkotikaprækursorer og kemiske stoffer 
2. Budgetpost 
A1, A2, A4, A5 Personaleudgifter 
A-130 Udgifter til tjenesterejser, rejseudgifter 
og uforudsete udgifter, som 
Kommissionens tjenestemænd kommer 
ud for 
A-250 Møder generelt 
3. Retsgrundlag 
EF-traktatens artikel 113 
Rådets forordning (EØF) nr. 3677/90 af 13. december 1990 (EFT nr. L 357 af 
20.12.90, s. 1), senest ændret ved Rådets forordning (EØF) nr. 900/92 af 31. 
marts 1992 (EFT nr. L 96 af 10.4.92, s. 1) og gennemført ved Kommissionens 
forordning (EØF) nr. 3769/92 af 21. december 1992 (EFT nr. L 383 af 
29.12.92, s. 17), senest ændret ved Kommissionens forordning (EØF) nr. 
2959/93 (EFT nr. L 267 af 28.10.93, s. 8). 
n 
4. Beskrivelse af foranstaltningen 
4.1 Foranstaltningens generelle mål 
At etablere en samordnet kontrol af handelen med narkotikaprækursorer til 
fordel for begge parter og derved styrke det transatlantiske partnerskab på 
området for narkotikabekæmpelse 
4.2 Foranstaltningens varighed og nærmere bestemmelser om dens forlængelse 
5 år, med stiltiende årlig forlængelse derefter. 01.07.1997 - 30.06.2002. 
5> Klassifikation af udgifterne/indtægterne 
6. Udgifternes/indtægternes art 
7. Finansielle virkninger 
Ikke relevant 
7.1 Metoder for omkostningsberegning (forholdet mellem enhedsomkostninger og 
samlede omkostninger) 
7.2 Omkostningernes fordeling på de enkelte elementer 
7.3 Forfaldsplan for forpligtelses- og betalingsbevillinger 
8. Forholdsregler mod svig 
9S Oplysninger om omkostningseffektivitet 
9.1 Specifikke og kvantificerbare mål - målgruppe 
9.2 Begrundelse 
9.3 Overvågning og evaluering 
10. Udgifter til administration (Budgettets del A, Sektion III) 
Selve frigivelsen af de nødvendige administrative ressourcer vil afhænge af 
Kommissionens årlige afgørelse om ressourceallokering, under hensyntagen til det af 
budgetmyndigheden bevilgede personale og ekstra beløb. 
(% 
10.1 Indvirkning på antallet af stillinger 
Stillingens art 
Tjeneste­
mænd eller 
midlertidigt 
ansatte A 
B 
C 
Andre ressourcer 
lait Personale, der skal udpeges 
til at lede foranstaltningen 
Varige 
stillinger 
1 
1 Midlertidige 
stillinger 
1 
1 Kilde 
Bestående 
ressourcer i 
det berørte 
GD eller den 
berørte 
afdeling 
2 
2 Ekstra 
ressourcer Varighed 
5 år 
10.2. De ekstra menneskelige ressourcers samlede finansielle indvirkning 
(ECU) 
Beløb Beregningsmetode 
Tjenestemænd 
Midlertidigt ansatte 
Andre ressourcer 
lak 
Midlerne til de menneskelige ressourcer, der kræves til gennemførelse af denne 
foranstaltning, vil blive frigivet ved, at der trækkes på de bestående ressourcer: 
Tjenestemænd/midlertidigt ansatte (kategori Al, A2, A4, A5): 
200 000 ECU x 5 år - 1 000 000 ECU 
10.3. Forøgelse af andre administrative udgifter som følge af foranstaltningen 
(ECU) 
Budgetpost Beløb Beregningsmetode 
I alt 1 1 
<5 
De midler til administration, der kræves til gennemførelse af denne foranstaltning, vil blive 
frigivet, ved at der trækkes på de eksisterende ressourcer: 
( 1 ) A-13 0 (Tj enesterej ser) : 
2 tjenesterejser pr. år for 2 tjenestemænd, heraf én tjenesterejse til Nordamerika og én 
til Sydamerika. Varighed: 7 dage 
Nordamerika 
(rejse: 2x 2 800 ECU, ophold 2x 776 ECU) 7 150 ECU 
Sydamerika 
(rejse: 2x 4 500, ophold 2x 776 ECU) 10 750 ECU 
I alt A-130 (5 år) 88 500 ECU 
(2) A-250 (Møder) 
Møderne finder sted 1 gang om året skiftevis i Bruxelles, Nordamerika, Bruxelles og 
Sydamerika 
Bruxelles 
Rejseudgifter (15 delegerede fra medlemsstaterne x 695 ECU) 10 425 ECU 
Nordamerika 
Rej seudgifter ( 15 delegerede fra medlemsstaterne x 2 800 ECU) 42 000 ECU 
Sydamerika: 
Rejseudgifter (15 delegerede fra medlemsstaterne x 4 500 ECU) 67 500 ECU 
Årlige gennemsnitsudgifter: 
(12 500 + 42 000 + 12 500 + 67 500).:. 4 - 33 000 ECU 
I alt A-250 (5 år) 165 000 ECU 
Zo 

ISSN 0254-1459 
KOM(97) 205 endelig udg. 
DOKUMENTER 
DA 11 05 15 
Katalognummer : CB-CO-97-188-DA-C 
ISBN 92-78-19418-2 
Kontoret for De Europæiske Fællesskabers Officielle Publikationer 
L-2985 Luxembourg 
X1